open-index/open-wikipedia-markdown huggingface dataset:
ΦΚ Ερτσγκεμπίργκε Άουε

Η **Φούσμπαλ Κλουμπ Έρτσγκεμπίργκε Άουε ΕΦ** (Fußball Club Erzgebirge Aue eV) γνωστή και ως απλώς ΦΚ Ερτσγκεμπίργκε Άουε ή Έρτσγκεμπίργκε Άουε, είναι γερμανικός ποδοσφαιρικός σύλλογος με έδρα το Άουε-Μπαντ Σλέμα της Σαξονίας. Μέχρι το 1990 αγωνιζόταν σε πρωταθλήματα της Ανατολικής Γερμανίας. Ήταν ιδρυτικό μέλος της 3ης Λίγκας το 2008-09, αφού υποβιβάστηκε από την 2η Μπουντεσλίγκα το 2007-08.

## Ιστορία
Ο σύλλογος ιδρύθηκε το 1946 στην πόλη Άουε-Μπαντ Σλέμα και πήρε την ονομασία ΣΓ Άουε (SG Aue). Στη συνέχεια άλλαξε δύο ονόματα εταιρειών, ώσπου το 1951 πήρε την ονομασία ΒΣΓ Βίσμουτ Άουε (BSG Wismut Aue).
To 1953 η κυβέρνηση της Ανατολικής Γερμανίας, άλλαξε το όνομα της γειτονικής στο Άουε πόλης Κέμνιτς, σε Καρλ Μαρξ Στατ και επεδίωξε η πόλη να αποκτήσει μια ανταγωνιστική ομάδα. Έτσι το 1954 ίδρυσε τον πολυαθλητικό σύλλογο ΣΚ Καρλ Μαρξ Στατ, (SC Karl Marx Stadt), στον οποίο ενσωμάτωσε τη Βίσμουτ Άουε, ως το ποδοσφαιρικό τμήμα του συλλόγου, με το όνομα ΣΚ Βίσμουτ Καρλ Μαρξ Στατ (SC Wismut Karl Marx Stadt). Ομως οι παράγοντες και οι ποδοσσφαιριστές της Βίσμουτ αρνήθηκαν να μεταφερθεί η έδρα της ομάδας, και συνέχισαν να αγωνίζονται στο Άουε, με το νέο πλέον όνομα.

Το 1963 ο πολυαθλητικός σύλλογος ΣΚ Καρλ Μαρξ Στατ απέκτησε το δικό του ποδοσφαιρικό τμήμα με το όνομα *ΣΚ Καρλ Μαρξ Στατ*, οπότε η ομάδα του Άουε επανήλθε στο όνομα ΒΣΓ Βίσμουτ Άουε. Το 1990 μετά την επανένωση των δύο γερμανικών κρατών, το όνομα της ομάδας άλλαξε σε ΦΚ ΒΣΓ Βίσμουτ Άουε και το 1993 απέκτησε το τωρινό της όνομα ΦΚ Έρτσγκεμπιργκε Άουε (FC Erzgebirge Aue).

## Έδρα
Η πόλη Άουε-Μπαντ Σλέμα έχει πληθυσμό περίπου 20.800 κατοίκους, καθιστώντας την μία από τις μικρότερες πόλεις που έχει σύλλογο που έχει αγωνιστεί στο δεύτερο υψηλότερο επίπεδο του γερμανικού ποδοσφαίρου. Ωστόσο, η ομάδα προσελκύει υποστηρικτές από μια μεγαλύτερη αστική περιοχή που περιλαμβάνει το Κέμνιτς και το Τσβίκαου, των οποίων οι ποδοσφαιρικές ομάδες Κέμνιτσερ ΦΚ και ΦΣΦ Τσβίκαου αντίστοιχα είναι μεταξύ των παραδοσιακών αντιπάλων της Βίσμουτ Άουε.

## Ιστορικά ονόματα
* 1945: ΣΓ Άουε (SG Aue)
* 1946: ΒΣΓ Νοϊμάτικ Άουε (BSG Pneumatik Aue)
* 1949: ΒΣΓ Τσέντρα Βίσμουτ Άουε (BSG Zentra Wismut Aue)
* 1951: ΒΣΓ Βίσμουτ Άουε (BSG Wismut Aue)
* 1954: ΣΚ Βίσμουτ Καρλ Μαρξ Στατ (SC Wismut Karl Marx Stadt)
* 1963: ΒΣΓ Βίσμουτ Άουε (BSG Wismut Aue)
* 1990: ΦΚ ΒΣΓ Βίσμουτ Άουε (FC Wismut Aue)
* 1993: ΦΚ Έρτσγκεμπιργκε Άουε (FC Erzgebirge Aue)

## Παραπομπές


## Εξωτερικοί σύνδεσμοι - Πηγές
* Επίσημος ιστότοπος www.fc-erzgebirge.de
*  ΦΚ Ερτσγκεμπίργκε Άουε - Ιστορικά στοιχεία  www.abseits-soccer.com
* ΦΚ Ερτσγκεμπίργκε Άουε - Στοιχεία ομάδας www.transfermarkt.it

Κατηγορία:Ποδοσφαιρικές ομάδες Γερμανίας
Κατηγορία:Ποδόσφαιρο στην Ανατολική Γερμανία
Κατηγορία:Ιδρύσεις ποδοσφαιρικών ομάδων το 1946
Ναταλία Ναρύσκινα

Η **Ναταλία Κυρίλλοβνα Ναρύσκινα**, ρωσ. Ната́лья Кири́лловна Нары́шкина (1 Σεπτεμβρίου 1651 - 4 Φεβρουαρίου 1694) από τον Οίκο των Ναρύσκιν ήταν κόρη στρατιωτικού & βογιάρου και με τον γάμο της έγινε Αυτοκράτειρα της Ρωσίας.

## Βιογραφία
Ήταν κόρη του Κυρίλλου Ναρύσκιν αρχηγού του Στρέλτσυ (Πυροβολικού) στο Σμολένσκ, βογιάρου της Δούμας και οκόλνιτσυ (συμβούλου), Ταταρικής καταγωγής. Μητέρα της ήταν η Άννα Λεοντύεβνα Λεοντύεβα.

## Οικογένεια
Παντρεύτηκε το 1671 τον Αλέξιο των Ρομάνοφ Αυτοκράτορα της Ρωσίας. Ήταν η δεύτερη σύζυγός του και είχε τέκνα:
* Πέτρος Α΄ ο *Μέγας* 1672-1725, Αυτοκράτορας της Ρωσίας.
* Ναταλία 1673-1716, άγαμη.
* Φιοντόρα/Θεοδώρα 1674-1677, απεβ. 3 ετών.

## Παραπομπές


## Πηγές
* Troyat, Henri (1987). Peter the Great. Translated from the French by Joan Pinkham (1st American ed.). New York: Dutton. ISBN 978-0525245476.
* Allen, W. E. D. (2014). The Ukraine. Cambridge University Press. p. 121. ISBN 978-1-107-64186-0.
* Prokofieff, Sergei O. (1993). The Spiritual Origins of Eastern Europe and the Future Mysteries of the Holy Grail. Temple Lodge Publishing. p. 460. ISBN 9780904693553.

Κατηγορία:Οίκος Ρομάνοφ
Κατηγορία:Τσαρίνες της ρωσικής αυτοκρατορίας
ΒΦΡ Άαλεν

Η **Φεράιν φυρ Ράζενσπιλε 1921 Άαλεν ΕΦ** (γερμανικά: Verein für Rasenspiele 1921 Aalen eV), γνωστή και ως **ΒφΡ Άαλεν**, είναι γερμανικός ποδοσφαιρικός σύλλογος που εδρεύει

στο Άαλεν της Βάδης-Βυρτεμβέργης. Η ομάδα ποδοσφαίρου είναι μέρος ενός μεγαλύτερου αθλητικού συλλόγου το οποίο προσφέρει επίσης ομάδες γυμναστικής, πινγκ-πονγκ και μαζορέτες. Η μεγαλύτερη επιτυχία του ποδοσφαιρικού τμήματος ήρθε το 2011-12, όταν τερμάτισε δεύτερος στη 3η Λίγκα και κέρδισε την πρώτη θέση στην 2η Μπούντεσλιγκα.

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1921
Μαρία Μιλοσλάφσκαγια

Η **Μαρία Ηλίνιτσνα Μιλοσλάφσκαγια** (, 1 Απριλίου 1624 - 1669) από τον Οίκο των Μιλοσλάφσκι, ήταν κόρη βογιάρου & διπλωμάτη και με τον γάμο της έγινε Τσαρίνα της Ρωσίας.

## Βιογραφία
Ήταν κόρη του Ηλία Δανιήλοβιτς Μιλοσλάφσκι βογιάρου & διπλωμάτη και της Αικατερίνας Φεοντόροβνας Ναρμπέκοβας .

## Οικογένεια
Παντρεύτηκε το 1648 τον Τσάρο Αλέξιο των Ρομάνοφ και είχε τέκνα:
* Ευδοκία 1650-1712, Αγία.
* Μάρφα 1652-1707, μοναχή και αγία.
* Αλεξέι 1654-1670, διάδοχος (τσάρεβιτς), απεβ. 16 ετών.
* Σοφία 1657-1704, αντιβασίλισσα κατά τη διάρκεια της ανηλικιότητας του αδελφού της Ιβάν Ε΄ (και του ετεροθαλούς αδελφού της Πέτρου Α΄). Άγαμη.
* Αικατερίνη 1658-1718, έζησε στο τέρεμ (απομονωμένο χώρο για γυναίκες). Άγαμη.
* Μαρία 1660-1723, φυλακίστηκε ως το 1721. Άγαμη.
* Φιοντόρ Γ΄ 1661-1682, Αυτοκράτορας της Ρωσίας, απεβ. 21 ετών.
* Φεοντοσία 1662-1713, έζησε στο τέρεμ (απομονωμένο χώρο για γυναίκες). Έγινε μοναχή.
* Ιβάν Ε΄ 1666-1696, Τσάρος της Ρωσίας.

## Παραπομπές


## Πηγές
* Troyat, Henri (1987). Peter the Great. Translated from the French by Joan Pinkham (1st American ed.). New York: Dutton. ISBN 978-0525245476.
* Massie, Robert K. (2012) [1998]. Peter the Great: His Life and World. Modern Library. ISBN 9780679645603.

Κατηγορία:Τσαρίνες της ρωσικής αυτοκρατορίας
Ευδοκία Λοπούχινα

Η **Ευδοκία Φιόντροβνα Λοπούχινα**, ρωσ. Евдоки́я Фёдоровна Лопухина́ (9 Αυγούστου 1669 - 7 Σεπτεμβρίου 1731) από τον Οίκο του Λοπούχιν ήταν κόρη νομικού & συνταγματάρχη και με τον γάμο της έγινε Τσαρίνα της Ρωσίας.

## Βιογραφία
Ήταν κόρη του Φιόντρ Αμπράμοβιτς Λοπούχιν ευγενούς, νομικού, συνταγματάρχη και αυλικού και της Ουστίνια Μπογκντάνοβνα Ρτίστσεβα.

Όπως όλες οι σύζυγοι που είχαν οι τσάροι, επιλέχθηκε όχι από τους υψηλότερους ευγενείς. Ήταν η τελευταία Ρωσίδα σύζυγος: οι επόμενες ήταν ξένες. Την επέλεξε η Ναταλία Ναρύσκινα για τον γιο της. Ο γάμος της έγινε με τον Πέτρο Α΄ τον *Μέγα*, αλλά έπειτα από 9 έτη (το 1698) ο σύζυγός της ζήτησε από τους συγγενείς της να την πείσουν να εισέλθη σε μονή. Έτσι διαζεύχθηκαν: η Ευδοκία εισήλθε στη μεικτή μονή του Σούζνταλ και η ηγουμένη την άφησε να ζει σαν κοσμική. Βρήκε εραστή τον Στεπάν Γκλέμποβ, που μετά εκτελέστηκε βασανιστικά με το να κοπεί το σώμα του σε τέσσερα μέρη. Ο Πέτρος Α΄ έκανε δεύτερο γάμο με την αικατερίνη Α΄ της Ρωσίας και απέκτησε δύο κόρες.

## Οικογένεια
Παντρεύτηκε το 1689 τον Πέτρο Α΄ των Ρομάνοφ τον *Μέγα* Τσάρο της Ρωσίας και είχε ένα τέκνο:
* Αλεξέι 1690-1718, διάδοχος (τσάρεβιτς) της Ρωσίας, απεβ. 28 ετών.
** Πέτρος Β΄ 1715-1730, Αυτοκράτορας της Ρωσίας, απεβ. 15 ετών.

## Παραπομπές σημειώσεις


## Πηγές
* Chisholm, Hugh, ed. (1911). "Eudoxia Lopukhina" . Encyclopædia Britannica. 9 (11th ed.). Cambridge University Press. p. 882.
## Εξωτερικοί σύνδεσμοι

*Full genealogy of the Lopukhin family
*Evdokiya's profile at Geni

Κατηγορία:Τσαρίνες της ρωσικής αυτοκρατορίας
Λουντιάνα

Η **Λουντιάνα** είναι πόλη στην επαρχία Λουντιάνα της ινδικής πολιτείας Παντζάμπ. Η Λουντιάνα είναι η μεγαλύτερη πόλη του Παντζάμπ και η μεγαλύτερη ινδική πόλη που βρίσκεται βόρεια του Δελχί. Έχει έκταση 310 τ.χλμ. και πληθυσμό 1.618.879 σύμφωνα με την απογραφή του 2011. Η πόλη βρίσκεται στη παλιά όχθη του ποταμού Ζάραδρου, 13 χιλιόμετρα νότια της σημερινής πορείας του. Σύμφωνα με το BBC η Λουντιάνα είναι το "Μάντσεστερ της Ινδίας". Η Λουντιάνα είναι μεταξύ των πόλεων που θα μετατραπούν σε έξυπνες πόλεις ως μέρος ενός προγράμματος της κυβέρνησης της Ινδίας. Σύμφωνα με την Παγκόσμια Τράπεζα, η Λουντιάνα είναι η ευνοϊκότερη ινδική πόλη για να ανοίξει κάποιος επιχείρηση. 

Η Λουντιάνα βρίσκεται 107 χιλιόμετρα της πολιτειακής πρωτεύουσας Τσαντίγκαρ (το Τσαντίγκαρ είναι πόλη και ξεχωριστή διοικητική διαίρεση αποσπασμένο από το Παντζάμπ και την γειτονική πολιτεία Χαρυάνα, αλλά είναι πρωτεύουσα και των δύο προαναφερθέντων πολιτειών της Χαρυάνας και του Παντζάμπ). Βρίσκεται στην διαδρομή της εθνικής οδού 44 που συνδέει το Νέο Δελχί με το Αμριτσάρ. Βρίσκεται 315 χιλιόμετρα του Δελχί και 142 χιλιόμετρα νοτιοανατολικά του Αμριτσάρ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Κατηγορία:Πόλεις του Παντζάμπ (Ινδία)
Heinkel He 111

Το **Heinkel He 111** ήταν γερμανικό μέσο βομβαρδιστικό σχεδίασης των αδελφών Ζίγκφριντ και Βάλτερ Γκύντερ (Siegfried και Walter Günter) του 1934. Λόγω των περιορισμών που επιβλήθηκαν στη Γερμανία μετά τον Α΄ Παγκόσμιο Πόλεμο, βάσει των οποίων απαγορευόταν μεταξύ άλλων η ανάπτυξη πολεμικών αεροσκαφών, το He 111 αναπτύχθηκε ως επιβατηγό παρόλο που εξαρχής στόχος ήταν η ανάπτυξη ενός ταχέως βομβαρδιστικού για τη *[[Luftwaffe]]*. Τα He 111 αποτελούσαν τον κορμό της δύναμης βομβαρδισμού της γερμανικής αεροπορίας στα αρχικά στάδια του Β΄ Παγκοσμίου Πολέμου. Η δράση τους ήταν αρκετά επιτυχημένη μέχρι και τη Μάχη της Αγγλίας, κατά την οποία κατέστη σαφής η ανεπάρκεια του αμυντικού τους οπλισμού. 

Τα Heinkel έδρασαν σε όλα τα θέατρα επιχειρήσεων όπου πολέμησαν οι γερμανικές δυνάμεις. Αξιοποιήθηκαν και σε άλλους ρόλους πέραν του βομβαρδιστικού, παραδείγματος χάριν ως τορπιλοπλάνα στον Ατλαντικό και την Αρκτική και ως μεταγωγικά στο Δυτικό και το Ανατολικό μέτωπο καθώς επίσης και στη Μεσόγειο. Παρόλο που η αναβάθμιση των He 111 ήταν διαρκής, στα καταληκτικά στάδια του πολέμου είχαν καταστεί παρωχημένα. Η παραγωγή τους διεκόπη τον Σεπτέμβριο του 1944, σε μια χρονική καμπή κατά την οποία έμφαση είχε δοθεί πλέον στην παραγωγή μαχητικών. Με τη δύναμη βομβαρδισμού να έχει εκλείψει ουσιαστικά, τα He 111 στα τέλη της σύρραξης αξιοποιούνταν ως αεροσκάφη μεταφοράς/επιμελητείας.

Η παραγωγή των Heinkel συνεχίστηκε μεταπολεμικά στην Ισπανία με την ονομασία CASA 2.111. Ήδη από το 1943 η χώρα είχε παραλάβει από τη Γερμανία αριθμό αεροσκαφών καθώς και την άδεια εγχώριας παραγωγής τους. Η μόνη αξιόλογη διαφοροποίηση των ισπανικών αεροσκαφών σε σύγκριση με τα γερμανικά ήταν η χρήση βρετανικών κινητήρων Rolls-Royce Merlin.

## Δείτε επίσης
;Αεροσκάφη που σχετίζονται με την ανάπτυξη του He 111
* CASA 2.111

;Παρόμοια αεροσκάφη
* Bloch MB.210
* Fiat BR.20 Cicogna
* Dornier Do 17
* Ilyushin Il-4
* Junkers Ju-88
* Martin B-26 Marauder
* Mitsubishi G4M
* North American B-25 Mitchell
* PZL.37 Łoś
* Savoia-Marchetti SM.79
* Savoia-Marchetti SM.81
* Vickers Wellington

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 

Κατηγορία:Βομβαρδιστικά αεροσκάφη
He 111
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
Παγκόσμιο Πρωτάθλημα Στίβου 2019 – Άλμα επί κοντώ ανδρών

Τα **[[άλμα επί κοντώ]] ανδρών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα από τις 28 Σεπτεμβρίου έως τη 1 Οκτωβρίου.

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 5.75 (Q) ή οι 12 καλύτερες επιδόσεις (q).
}
|**5.60**
|
|-
|B
| align="left" |Ρενό Λαβιλενί
| align="left" |
|
|
|**o**
|xxx
|
|**5.60**
|
|-
|B
| align="left" |ΚΣ Λάιτφουτ
| align="left" |
|o
|o
|**o**
|xxx
|
|**5.60**
|
|-
|B
| align="left" |Έρνεστ Ομπιένα
| align="left" |
|
|o
|**o**
|xxx
|
|**5.60**
|
|-
|19
|B
| align="left" |Ρόμπερτ Σόμπερα
| align="left" |
|o
|xxo
|**o**
|xxx
|
|**5.60**
|
|-
|20
|B
| align="left" |Σέιτο Γιαμαμότο
| align="left" |
|o
|xo
|x**o**
|xxx
|
|**5.60**
|
|-
|21
|A
| align="left" |Ντινγκ Μπανγκτσάο
| align="left" |
|xo
|xo
|xx**o**
|xxx
|
|**5.60**
|
|-
|22
|A
| align="left" |Ζαχ Μπράντφορντ
| align="left" |
|xxo
|xo
|xx**o**
|xxx
|
|**5.60**
|
|-
| rowspan="2" |23
|A
| align="left" |Τόρμπεν Μπλεχ
| align="left" |
|o
|**o**
|xx-
|
|
|**5.45**
|
|-
|B
| align="left" |Ρούτγκερ Κόπερλααρ
| align="left" |
|o
|**o**
|xxx
|
|
|**5.45**
|
|-
|25
|A
| align="left" |Τζιν-μιν Σούμπ
| align="left" |
|
|x**o**
|
|xxx
|
|**5.45**
|
|-
|26
|B
| align="left" |Αλιούν Σεν
| align="left" |
|xxo
|x**o**
|xxx
|
|
|**5.45**
|
|-
|27
|A
| align="left" |Νταϊτσί Σαβάνο
| align="left" |
|
|xx**o**
|xxx
|
|
|**5.45**
|
|-
|28
|A
| align="left" |Μασάκι Ετζίμα
| align="left" |
|xo
|xx**o**
|xxx
|
|
|**5.45**
|
|-
|29
|B
| align="left" |Σόντρε Γκούτορμσεν
| align="left" |
|x**o**
|xxx
|
|
|
|**5.30**
|
|-
| rowspan="4" |
|B
| align="left" |Γιάο Τζίε
| align="left" |
|xxx
|
|
|
|
|****
|
|-
|B
| align="left" |Χάρι Κόπελ
| align="left" |
|
|
|
|
|
| rowspan="3" |
|
|-
|A
| align="left" |Μέλκερ Σβαρντ Γιάκομπσον
| align="left" |
|
|
|
|
|
|
|-
|A
| align="left" |Μένο Βλουν
| align="left" |
|
|
|
|
|
|
|}

### Τελικός

} || **5.87** ||
|-
|4|| align=left|Μπο Κάντα Λίτα Μπάχρε|| align="left" ||| o || **o** || xxx ||  ||  ||  ||  ||**5.70** || 
|-
|5|| align=left|Τιάγκο Μπραζ|| align="left" ||| xo || **o** || xxx ||  ||  ||  || || **5.70** ||
|-
| rowspan="2" |6
| align="left" |Βαλεντίν Λαβιλενί|| align="left" ||| o || x**o**|| xxx ||||||||||**5.70**|| 
|-
| align="left" |Ράφαελ Χόλζντεπε|| align="left" ||| o || x**o**|| xxx ||||||||||**5.70**|| 
|-
|8|| align=left|Κλαούντιο Στέτσι|| align="left" ||| o || xx**o** || xxx ||  ||  || ||  || **5.70** || 
|-
|9|| align=left|Χουάνγκ Μποκάι|| align="left" |||**o** || xxx ||  ||  ||  ||  || || **5.55** || 
|-
| rowspan=2|10 || align=left|Αουγκούστο Ντούτρα ντε Ολιβέιρα|| align="left" ||| x**o** || xxx ||  ||  ||  ||  ||  || **5.55** ||
|-
| align=left|Κόουλ Γουόλς|| align="left" ||| x**o** || xxx ||  ||  ||  ||  ||  || **5.55** ||  
|-
|12|| align=left|Μπεν Μπρόεντερς|| align="left" ||| xx**o** || xxx ||  ||  ||  ||  ||  || **5.55** ||  
|}
## Παραπομπές

ΑΚοντώ Αν
Κατηγορία:Άλμα επί κοντώ
Πρωθυπουργός της Αλβανίας

Ο **πρωθυπουργός της Αλβανίας**  (), επίσημα γνωστός ως **Πρωθυπουργός της Δημοκρατίας της Αλβανίας** (), είναι ο επικεφαλής της αλβανικής κυβέρνησης και το ισχυρότερο πρόσωπο της Αλβανικής πολιτικής. Ο πρωθυπουργός κατέχει την εκτελεστική εξουσία της Αλβανίας, εκπροσωπεί το υπουργικό συμβούλιο και προεδρεύει τις συναντήσεις του. Ο πρωθυπουργός διορίζεται από το πρόεδρο και εγκρίνεται με ψήφο εμπιστοσύνης από το Κοινοβούλιο της Αλβανίας. Εκλέγεται για τετραετή θητεία από τον λαό και το σύνταγμα της Αλβανίας δεν θέτει κάποιο περιορισμό στις θητείες για τις οποίες μπορεί να εκλεγεί κάποιος. Σημερινός πρωθυπουργός της Αλβανίας (από το 2013) είναι ο Έντι Ράμα.

## Κατάλογος

## Παραπομπές



Κατηγορία:Πολιτική της Αλβανίας
Κατηγορία:Κυβέρνηση της Αλβανίας
Τζόρτζιο Μπούλγκαρι

Ο **Τζόρτζιο Μπούλγκαρι** (ιταλικά: Giorgio Bulgari), (5 Μαΐου 1890 - 6 Μαρτίου 1966) ήταν Ιταλός επιχειρηματίας και γιος του Σωτηρίου Βούλγαρη, ιδρυτή του οίκου πολυτελών προιόντων Bulgari.
## Πρώτα χρόνια
Ο Τζόρτζιο γεννημένος στη Ρώμη, ήταν ο δεύτερος από τους τρεις γιους  του Σωτήρη Βουλγάρη και της σύζυγου του  Έλενα.
## Καριέρα
Ο Τζόρτζιο και ο
μεγαλύτερος αδελφός του Κονσταντίνο έμαθαν αργυροχρυσοχοΐα και κατασκευή κοσμημάτων από τον πατέρα  τους, οι οποίοι ανέλαβαν την οικογενειακή επιχείρηση μετά τον θάνατό του το 1932.
## Προσωπική ζωή
Ο Τζόρτζιο Μπούλγκαρι είχε τρεις γιους, τον Τζιάννι (γεννηθείς το 
1935), τον Πάολο (γεννηθείς το 1937) και τον Νίκολα (γεννηθείς το 1941).

Ο Τζιόρτζιο Μπούλγκαρι πέθανε στις 6 
Μαρτίου του 1966 και είναι θαμμένος στο Προτεσταντικό Νεκροταφείο της Ρώμης.
## Παραπομπές


Κατηγορία:Ιταλοί επιχειρηματίες
Αντιπρόεδρος της Τουρκίας

Ο **Αντιπρόεδρος της Τουρκίας** είναι το δεύτερο υψηλότερο συνταγματικό αξίωμα στην Τουρκία μετά τον Πρόεδρο του συγκεκριμένου κράτους.

Στις 9 Ιουλίου 2018 ο Φουάτ Οκτάι διορίστηκε αντιπρόεδρος της Τουρκίας.

## Κατάλογος αντιπροέδρων της Τουρκίας (2018-σήμερα)

; Πολιτικό κόμμα

*  Ανεξάρτητος  (1)

Κατηγορία:Αντιπρόεδροι της Δημοκρατίας
Κατηγορία:Κυβέρνηση της Τουρκίας
Φουάτ Οκτάι

Ο **Φουάτ Οκτάι** (τουρκικά: *Fuat Oktay*, 1964 - ) είναι Τούρκος πολιτικός, δημόσιος υπάλληλος και ακαδημαϊκός που υπηρετεί ως ο πρώτος και σημερινός αντιπρόεδρος της Τουρκίας από το 2018. Ανεξάρτητος , προηγουμένως υπηρέτησε ως Υφυπουργός του Πρωθυπουργού της Τουρκίας από το 2016 μέχρι το διορισμό του ως αντιπρόεδρος μετά τη δημιουργία του αξιώματος μετά το συνταγματικό δημοψήφισμα του 2017.

## Παραπομπές


## Εξωτερικοί σύνδεσμοι
*  

Κατηγορία:Τούρκοι πολιτικοί
Κατηγορία:Αντιπρόεδροι της Τουρκικής Δημοκρατίας
Πολιορκία του Μπρέσλαου

Η **πολιορκία και άλωση του Μπρεσλάου** (επίσης γνωστή ως **μάχη του Μπρεσλάου**), ήταν τρίμηνη πολιορκία της γερμανικής αυτής πόλης στην κάτω Σιλεσία  (σημερινό Βρότσουαφ της Πολωνίας), η οποία διήρκεσε μέχρι το τέλος του Β΄ ΠΠ στην Ευρώπη. Από τις 13 Φεβρουαρίου 1945 έως τις 6 Μαΐου 1945 οι γερμανικές δυνάμεις μάχονταν με τους Σοβιετικούς, οι οποίοι περικύκλωσαν την πόλη κατά την εκστρατεία των Σοβιετικών στην Κάτω Σιλεσία. Η γερμανική φρουρά παραδόθηκε στις 6 Μαΐου και δύο μέρες αργότερα παραδόθηκαν όλες οι γερμανικές δυνάμεις, τελειώνοντας τον Β΄ Παγκόσμιο Πόλεμο στην Ευρώπη. 

## Παρασκήνιο
Τον Αύγουστο του 1944, ο Αδόλφος Χίτλερ κήρυξε την πόλη του Μπρεσλάου "φέστουνγκ" (οχυρό), διατάζοντας την υπεράσπισή της με κάθε κόστος. Διόρισε τον Καρλ Χάνκε (γκαουλάιτερ της Σιλεσίας από το 1941) διοικητή. 

Στις 19 Ιανουαρίου 1945 οι πολίτες του Μπρεσλάου διατάχθηκαν να εκκενώσουν την πόλη. Αρκετές χιλιάδες πέθαναν από το κρύο κατά τη μετακίνησή τους προς τα δυτικά χωρίς μεταφορικά μέσα, πολλοί κατέφυγαν  στη Δρέσδη  (η οποία υπέστη  εκτεταμένους βομβαρδισμούς λίγες εβδομάδες αργότερα). Τον Μάιο-Ιούνιο 1945, εκατοντάδες χιλιάδες κάτοικοι (μεταξύ των οποίων και χιλιάδες κάτοικοι του Μπρεσλάου) προσπάθησαν να επιστρέψουν στις οικίες τους αλλά λίγο αργότερα εκδιώχθηκαν από τις πολωνοσοβιετικές δυνάμεις. Ο γερμανικός στρατός, με τη βοήθεια της λαϊκής πολιτοφυλακής (*[[Volkssturm|Φόλκσστουρμ]]*) και ατόμων που είχαν καταδικαστεί σε καταναγκαστικά έργα, μετέτρεψαν την πόλη σε φρούριο: Το Μπρεσλάου ήταν ικανό να αντιτάξη άμυνα εναντίον των Σοβιετικών οι οποίοι προέλαυναν με γρήγορες ταχύτητες. Τον Ιανουάριο ένα τάγμα της νεολαίας του Χίτλερ εστάλη για να ενισχύει τη φρουρά του φέστουνγκ του Μπρεσλάου. Το τάγμα των Ες-Ες, Μπέσλαϊν (στο οποίο είχαν ενταχθεί και εθελοντές από Γαλλία και Ολλανδία), επίσης συμμετείχε στη μάχη

## Παραπομπές


Κατηγορία:Στρατιωτικές Επιχειρήσεις του Β' Παγκοσμίου Πολέμου
Μίλτον Μπράντλεϊ

Ο **Μίλτον Μπράντλεϊ** (γεν. 8 Νοεμβρίου 1836 στη Βιένα του Μέιν - 30 *Μαΐου* 1911 στο Σπρίνγκφιλντ της Μασαχουσέτης) ήταν Αμερικάνος λιθογράφος, κάτοχος ευρεσιτεχνιών, βιομήχανος, δημιουργός παιδικών παιχνιδιών και ιδρυτής της Milton Bradley Company. Ήταν πρωτοπόρος της βιομηχανίας των παιδικών παιχνιδιών στην Βόρεια Αμερική.

## Ζωή
Ο Μπράντλεϊ γεννήθηκε στη Βιέννα, γιος του Λιούις Μπράντλεϊ και της Φάνι Λάιφορντ Μπράντλεϊ. 

Αποφοίτησε από το πανεπιστήμιο Λάουελ το 1854, και σπούδασε στην επιστημονική σχολή Λώρενς του Πανεπιστημίου Χάρτφορντ. Ωστόσο διέκοψε τις σπουδές του.

Το 1856 μετακόμισε στο Σπρίνγκφιλντ και βρήκε δουλειά στην Wason Manufacturing Company.

Το 1860 δημιούργησε το παιχνίδι *[[The Checkered Game of Life]]* και το κατοχύρωσε με πατέντα το 1866.

Τον Νοέμβριο του 1860 νυμφεύτηκε την Βιλόνα Λαρού Ήτον (8 Φεβρουαρίου 1838 στο Λούντλοου - 13 Μαρτίου 1867).

Το 1861 δημιούργησε το δημοφιλέστατο παιχνίδι *Games for the Soldiers*.

Αργότερα ίδρυσε την Milton Bradley Company.

## Οικογένεια
Μετά τον θάνατο της πρώτης συζύγου του, παντρεύτηκε την Έλεν Μαρία Τάγιερ το 1869 (18 Σεπτεμβρίου 1836, 19 Σεπτεμβρίου 1918) και απέκτησαν δύο παιδιά, την Φλόρενς Λενόρ (22 Ιουνίου 1874) και την Λίλιαν Άλις (13 Ιανουαρίου 1879).

Αργότερα ενδιαφέρθηκε με τα χρώματα, ενώ ξεκινώντας από το 1890 έγραψε τέσσερα βιβλία για τα χρώματα. 

## Βιβλία

* *Color in the School Room*, 1890
* *Color in the Kindergarten*, 1893
* *Elementary Color*, 1895
* *Water Colors in the Schoolroom*, 1900

## Βραβεύσεις

* Toy Industry Hall of Fame, 2004
* National Inventors Hall of Fame, 2006

## Λογοτεχνία

* Snyder, Jennifer Lee, *A Critical Examination of Milton Bradley's Contributions to Kindergarten and Art Education in the Context of His Time* (2005). Electronic Theses, Treatises and Dissertations. Paper 373.

## Παραπομπές


Κατηγορία:Αμερικανοί επιχειρηματίες
Πρωθυπουργός της Συρίας

Ο **πρωθυπουργός της Συρίας** () είναι ο επικεφαλής της κυβέρνησης της Αραβικής Δημοκρατίας της Συρίας.

## Διορισμός
Ο πρωθυπουργός διορίζεται από τον Πρόεδρο.

Στη συνέχεια, η Λαϊκή Συνέλευση της Συρίας εγκρίνει το νομοθετικό πρόγραμμα της νέας κυβέρνησης, προτού η νέα κυβέρνηση αναλάβει επίσημα τα καθήκοντά της. Η Συριακή Προεδρία διατηρεί τη συνταγματική εξουσία να διορίζει ή να απομακρύνει τον Πρωθυπουργό και το υπουργικό συμβούλιο.

Το Λαϊκό Συμβούλιο της Συρίας στη συνέχεια εγκρίνει το νομοθετικό πρόγραμμα της νέας κυβέρνησης, προτού αναλάβει επίσημα τη νέα κυβέρνηση. Δεν υπάρχουν συνταγματικά όρια για τη θητεία ενός Πρωθυπουργού, και πολλοί από αυτούς υπηρετούν μη διαδοχικές θητείες.

## Κατάλογος πρωθυπουργών
### Συρία (1920–1958)

### Ηνωμένη Αραβική Δημοκρατία (1958–1961)

### Συρία (1961–σήμερα)

## Παραπομπές



Κατηγορία:Κυβέρνηση της Συρίας
Νίκο Κόβατς

Ο **Νίκο Κόβατς** (*Niko Kovač*, 15 Οκτωβρίου 1971) είναι Γερμανός και Κροάτης προπονητής και πρώην ποδοσφαιριστής.

Ο Κόβατς ήταν για πολλά χρόνια ο αρχηγός της Εθνικής Κροατίας μέχρι την απόσυρσή του από το ποδόσφαιρο το 2009. Όντας ένας αμυντικός μέσος γνωστός για τις άριστες ικανότητές του στις διαβιβάσεις και στα τάκλινγκ, ο Κόβατς ήταν, την περίοδο προς το τέλος της καριέρας του, ο μεγαλύτερος σε ηλικία παίκτης της Κροατίας και ο αρχηγός της στο Μουντιάλ 2006 και στο Euro 2008. Επίσης, αγωνίστηκε σε συλλόγους υψηλού βεληνεκούς και διένυσε το μεγαλύτερο μέρος της καριέρας του στην Μπουντεσλίγκα, σε ομάδες όπως η Χέρτα Βερολίνου, η Μπάγερ Λεβερκούζεν, το Αμβούργο και η Μπάγερν Μονάχου.

Η καριέρα του ως ποδοσφαιριστής τελείωσε στον αυστριακό σύλλογο Σάλτσμπουργκ, στον οποίο στη συνέχεια έγινε προπονητής της δεύτερης ομάδας και βοηθός του προπονητή της πρώτης ομάδας, Ρικάρντο Μονίθ. Τον Ιανουάριο του 2013 έγινε προπονητής της Εθνικής Κροατίας U21 και τον Οκτώβριο του 2013 της Εθνικής ομάδας των ανδρών, μετά την απόλυση του Ίγκορ Στίματς. Ήταν ο προπονητής της ομάδας στο Μουντιάλ 2014 και το 2016 έγινε προπονητής της Άιντραχτ Φραγκφούρτης, με την οποία κατέκτησε το Κύπελλο Γερμανίας του 2018. Από το 2018 έως το 2019 ήταν ο προπονητής της Μπάγερν Μονάχου. Από το 2025 είναι προπονητής της Μπορούσια Ντόρτμουντ. 

## Προσωπική ζωή
Ο Κόβατς γεννήθηκε στις 15 Οκτωβρίου 1971 στο Βέντινγκ του τότε Δυτικού Βερολίνου από κροατική οικογένεια από το Λίβνο της Βοσνίας και Ερζεγοβίνης. Κατέχει, επίσης, και τη γερμανική υπηκοότητα, και επομένως μπορούσε να εκπροσωπήσει τη Γερμανία, την Κροατία και τη Βοσνία και Ερζεγοβίνη σε διεθνές επίπεδο.

## Παραπομπές


Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Μέσοι ποδοσφαιριστές
Κατηγορία:Βερολινέζοι
Κατηγορία:Γερμανοί κροατικής καταγωγής
Κατηγορία:Προπονητές ποδοσφαίρου Άιντραχτ Φραγκφούρτης
Κατηγορία:Προπονητές ποδοσφαίρου Μπάγερν Μονάχου
Κατηγορία:Προπονητές ποδοσφαίρου Εθνικής Κροατίας
Κατηγορία:Προπονητές ποδοσφαίρου Παγκοσμίου Κυπέλλου 2014
Κατηγορία:Προπονητές ποδοσφαίρου Μπούντεσλιγκα
Κατηγορία:Προπονητές ποδοσφαίρου Μπορούσια Ντόρτμουντ
Σερζ Γκνάμπρι

Ο **Σερζ Γκνάμπρι** (*Serge Gnabry*, 14 Ιουλίου 1995) είναι Γερμανός ποδοσφαιριστής που αγωνίζεται στην Μπάγερν Μονάχου και στην Εθνική Γερμανίας ως εξτρέμ. Έχει ιβοριανή και γερμανική καταγωγή.

## Καριέρα
### Σε συλλόγους
Η επαγγελματική του καριέρα ξεκίνησε το 2012 από την Άρσεναλ και το 2015 δόθηκε δανεικός στη Γουέστ Μπρόμιτς. Το 2016 μετέβη στην Μπουντεσλίγκα και αγωνίστηκε για έναν χρόνο στη Βέρντερ Βρέμης. Από τον 2017 είναι παίκτης της Μπάγερν Μονάχου και τη σεζόν 2017-2018 παραχωρήθηκε δανεικός στη Χόφενχαϊμ. Με την Μπάγερν έχει κερδίσει ένα πρωτάθλημα (2018-2019) και ένα Κύπελλο Γερμανίας (2018-2019), ενώ αναδείχθηκε ο καλύτερος παίκτης της ομάδας για τη σεζόν 2018-2019.

### Στην εθνική ομάδα
Ο Γκνάμπρι έχει αγωνιστεί σε διάφορα επίπεδα στις ομάδες νέων της Εθνικής Γερμανίας. Στους Ολυμπιακούς Αγώνες του 2016 αγωνίστηκε με την Ολυμπιακή ομάδα της Γερμανίας και κατέκτησε το αργυρό μετάλλιο, ενώ ο ίδιος ήταν ο πρώτος σκόρερ της διοργάνωσης μαζί με τον Νιλς Πέτερσεν. Στο Ευρωπαϊκό πρωτάθλημα U21 του 2017 ήταν μέλος της ομάδας που κατέκτησε το τρόπαιο.

Από το 2016 αγωνίζεται στην Εθνική ομάδα των ανδρών. Έκανε το ντεμπούτο του στις 11 Νοεμβρίου 2018 σε έναν αγώνα με το Σαν Μαρίνο για τα προκριματικά του Μουντιάλ 2018, στον οποίο πέτυχε τρία γκολ.

## Παραπομπές

## Εξωτερικοί σύνδεσμοι
*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές ολυμπιακής ομάδας Γερμανίας
Κατηγορία:Γερμανοί Ολυμπιονίκες
Κατηγορία:Ευρωπαίοι αφρικανικής καταγωγής
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Γερμανοί ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Ελβίρα της Καστίλης (1100-1135)

Η **Ελβίρα της Καστίλης** (περί το 1100 - 6 Φεβρουαρίου 1135), μέλος του Οίκου των Χιμένεθ και πρώτη βασίλισσα της Σικελίας ήταν κόρη του Βασιλιά της Καστίλης και της Λεόν Αλφόνσου του Γενναίου και της τέταρτης συζύγου του Ισαβέλλας. Η μητέρα της ήταν πιθανότατα Μουσουλμάνα πριγκίπισσα, και ερωμένη του Αλφόνσου ΣΤ΄ πριν τη νυμφευτεί. Στην αυλή του πατέρα της στο Τολέδο απέκτησε ευρύτατη μόρφωση σε ένα πολυπολιτισμικό περιβάλλον· αυτό έγινε εμφανές μετά στην αυλή της στη Σικελία.

## Βιογραφία

Παντρεύτηκε τον Πρίγκιπα της Σικελίας Ρογήρο Β΄ (1117) που πήρε τον τίτλο του βασιλιά (1130). Η Σικελία είχε σε μεγάλο βαθμό Μουσουλμανικό πληθυσμό και ο γάμος πραγματοποιήθηκε με σχέδιο της θρησκευτικής πολιτικής του πατέρα της. Η καταγωγή της από τη βασιλική οικογένεια της Αλ-Άνταλους δείχνει μεγάλη *"πολιτισμική σχέση"* ανάμεσα στις βασίλισσες της Σικελίας και το Ισλάμ. Η Ισλαμική τέχνη αναπτύχθηκε έντονα στο Βασίλειο της Σικελίας την εποχή του συζύγου της χάρη στην Ελβίρα. Δεν υπάρχουν πληροφορίες σχετικά με τη συμμετοχή της Ελβίρας στην ενεργό πολιτική, το όνομα της εμφανίζεται μονάχα σαν μητέρα των έξι παιδιών τους.

## Οικογένεια

Με τον σύζυγο της Ρογήρο Β΄ απέκτησε πέντε γιους και μία κόρη που πέθανε σε βρεφική ηλικία :

* Ρογήρος Γ΄ της Απουλίας, δούκας της Απουλίας και Καλαβρίας. Πατέρας του Τανκρέδου της Σικελίας βασιλιά της Σικελίας, που διαδέχθηκε τον εξάδελφό του Γουλιέλμο Β΄ της Σικελίας
* Τανκρέδος του Μπάρι πρίγκιπας του Μπάρι.
* Αλφόνσος της Κάπουα, πρίγκιπας της Κάπουα και δούκας της Νάπολης.
* Γουλιέλμος Α΄ της Σικελίας, αρχικά διαδέχθηκε τον αδελφό του Ρογήρο Γ΄ ως δούκας της Απουλίας και Καλαβρίας, έπειτα τον πατέρα του ως βασιλιάς της Σικελίας. Πατέρας του Γουλιέλμου Β΄ της Σικελίας.
* Ερρίκος, απεβ. σε βρεφική ηλικία

Ο Ρογήρος Β΄ και η Ελβίρα αρρώστησαν μαζί βαριά (1135), η Ελβίρα πέθανε (6 Φεβρουαρίου 1135) αλλά ο σύζυγος της επέζησε. Ο Ρογήρος Β΄ έπεσε σε βαθιά κατάθλιψη με τον θάνατο της και αρνήθηκε πολύ καιρό να δεί συνεργάτη του, τότε κυκλοφόρησαν πολλές φήμες ότι είχε πεθάνει και ο ίδιος. Ο Ρογήρος ξαναπαντρεύτηκε 14 χρόνια αργότερα (1149) με τη δεύτερη σύζυγο του Σιβύλλη της Βουργουνδίας αφού είχαν πεθάνει πρόωρα οι τέσσερις από τους πέντε γιους που είχε αποκτήσει με την Ελβίρα.

## Πρόγονοι

## Παραπομπές


## Πηγές
*Alio, Jacqueline (2018). Queens of Sicily 1061-1266. Trinacria, New York.
*Houben, Hubert (2002). Roger II of Sicily: A Ruler Between East and West. Cambridge University Press.
*Birk, Joshua C. (2017). Norman Kings of Sicily and the Rise of the Anti-Islamic Critique: Baptized Sultans. Springer.

Κατηγορία:Βασίλισσες της Σικελίας
Κατηγορία:Δυναστεία των Χιμένεθ
Κατηγορία:Ινφάντας της Καστίλλης
Κατηγορία:Ινφάντας του Λεόν
Αυγούστα Αναστασία της Λιθουανίας

H **(Αυγούστα) Αναστασία Γκεντιμίνοβνα**, ρωσ. Анастаси́я Гедими́новна (π. 1320 - 1345) από τον Οίκο των Γκεντιμινιδών ήταν κόρη του μεγάλου δούκα της Λιθουανίας και με τον γάμο της έγινε μεγάλη πριγκίπισσα της Μόσχας.

## Βιογραφία
Ήταν μάλλον κόρη του Γκεντιμίνας μεγάλου δούκα της Λιθουανίας. Δεν υπάρχει άμεση απόδειξη γι' αυτό, αλλά επειδή έκανε σπουδαίο γάμο, οι πιο πολλοί ιστορικοί συμπεραίνουν ότι ήταν μέλος της οικογένειας του Γκεντιμίνας. Γεννήθηκε μάλλον το διάστημα 1316-21.

Βαπτίστηκε Ορθόδοξη με το όνομα Αναστασία, με σκοπό να παντρευτεί τον Συμεών το 1333. Αυτός έγινε μεγάλος πρίγκιπας της Μόσχας το 1341. Ο γάμος ήταν μεγάλης σπουδαιότητας, διότι η Ρωσία και η Λιθουανία έριζαν σφοδρά για την υπεροχή στη Ρουθηνία. Ωστόσο οι συγκρούσεις επαναλήφθηκαν δύο έτη μετά τον γάμο, το 1335.

Το 1345 ο αδελφός της Γιαουνούτις μέγας δούκας της Λιθουανίας εκτοπίστηκε από τον μεαλύτερο αδελφό Αλγκίρντας και ζήτησε τη συνδρομή της. Λίγο πριν το τέλος της, η Αναστασία έγινε μοναχή. Τάφηκε στο Κρεμλίνο της Μόσχας σε έναν ναό μονής, που είχε χρηματοδοτήσει.

## Οικογένεια
Παντρεύτηκε το 1333 τον Συμεών μεγάλο πρίγκιπα της Μόσχας και είχε τέκνα;
* Βασίλι, Κονσταντίν, απεβ. νήπια.
* Βασιλίσα, παντρεύτηκε τον Μικαήλ Βασίλιεβιτς του Κασίν, έναν πρίγκιπα από το Τβερ που αντιμαχόταν τη Λιθουανία.

## Πρόγονοι

## Παραπομπές


## Πηγές
* Rowell, S. C. (1994). Lithuania Ascending: A Pagan Empire Within East-Central Europe, 1295–1345. Cambridge Studies in Medieval Life and Thought: Fourth Series. Cambridge University Press. pp. 89–93. ISBN 978-0-521-45011-9.

Κατηγορία:Ρώσοι ευγενείς
Κατηγορία:Λιθουανοί ευγενείς
Πολύστρατος (μυθολογία)

Στην ελληνική μυθολογία ο **Πολύστρατος** ήταν ένας όμορφος νέος, φίλος του Ηρακλή. Είναι γνωστός αποκλειστικά από ένα επίγραμμα που ανακαλύφθηκε στη Δύμη της Αχαΐας και αποδίδεται στον Αλκαίο τον Μεσσήνιο. Σύμφωνα με αυτό, ο Πολύστρατος συνόδευσε τον Ηρακλή στην εκστρατεία του εναντίον των Μολιόνων και σκοτώθηκε στη μάχη, όπως και ο αδελφός του Ηρακλή, ο Ιφικλής. Τότε ο Ηρακλής έκοψε τα μαλλιά του στην κορυφή της κεφαλής του ως ένδειξη πένθους.

Ο Πολύστρατος είναι πιθανώς το ίδιο πρόσωπο με τον Σώστρατο τον Δυμαίο. Είναι δυνατόν να έχει αλλαχθεί το όνομα επειδή ο νέος ετιμάτο από τους Δυμαίους ως σωτήρας της πόλεώς τους («σω-» είναι η ρίζα του ρήματος «σώζω»).

## Παραπομπές


Κατηγορία:Μυθολογία της αρχαίας Αχαΐας
Κατηγορία:Ηρακλής
Βασίλης Μπασδέκης

μικρογραφία|Μπασδέκης Βασίλης - Ολυμπιακός|385x385εσ
αριστερά|μικρογραφία|384x384εσ|Μπασδέκης Βασίλης - Ολυμπιακός
Ο **Βασίλης Μπασδέκης** (Αθήνα, 7 Αυγούστου 1988) είναι Έλληνας αθλητής του στίβου στο αγώνισμα του δεκάθλου, καθηγητής φυσικής αγωγής και αθλητισμού, με ειδίκευση προπονητή στίβου και προπονητή καλαθοσφαίρισης, καθώς και επιχειρηματίας. Ως αθλητής είναι μέλος του συλλόγου Ολυμπιακού.

Έχει αναδειχθεί 3ος Πανελληνιονίκης στο 28ο Πανελλήνιο πρωτάθλημα κλειστού στίβου ανδρών, που διοργανώθηκε στις 8 και 9 Φεβρουαρίου 2014 στο Στάδιο Ειρήνης και Φιλίας, στο έπταθλο και 2ος καλύτερος Έλληνας για το 2014 στα σύνθετα αγωνίσματα στον κλειστό στίβο.

Το 2014 αναδείχθηκε 3ος νικητής στην 6η Πανελλήνια Φοιτητική Πανεπιστημιάδα Στίβου στα 110μέτρα με εμπόδια. Το 2017, υπηρετώντας την στρατιωτική του θητεία ως καταδρομέας αλεξιπτωτιστής στη 2α ΜΑΛ, αναδείχθηκε 3ος νικητής στο Πανελλήνιο Πρωτάθλημα Ενόπλων Δυνάμεων και Σωμάτων Ασφαλείας στο Στίβο στον Ακοντισμό  .

## Παραπομπές


Κατηγορία:Έλληνες αθλητές του δέκαθλου
Σιβύλλη της Βουργουνδίας

H **Σιβύλλη της Βουργουνδίας** (1126 - Σαλέρνο, 16 Σεπτεμβρίου 1150) ήταν βασίλισσα της Σικελίας σαν δεύτερη σύζυγος του Ρογήρου Β΄ της Σικελίας. Η Σιβύλλη της Βουργουνδίας ήταν μια από της μικρότερες κόρες του Ούγου Β΄ της Βουργουνδίας και της συζύγου του Φελίτσια-Ματθίλδη του Μαγιέν. Παντρεύτηκε τον Βασιλιά της Σικελίας Ρογήρο Β΄ (1150) περίπου 15 χρόνια μετά τον θάνατο της πρώτης συζύγου του Ελβίρας της Καστίλης γεγονός που τον είχε ρίξει σε μεγάλη κατάθλιψη για πολλά χρόνια. Η Σιβύλλη πέθανε την ίδια χρονιά από επιπλοκές στην γέννα των διδύμων παιδιών τους που πέθαναν και εκείνα σε βρεφική ηλικία.

## Πρόγονοι


## Παραπομπές


## Πηγές
*Alio, Jacqueline (2018). Queens of Sicily 1061-1266. Trinacria, New York. 
*Houben, Hubert (2002). Roger II of Sicily: Ruler between East and West. Translated by Loud, Graham A.; Milburn, Diane. Cambridge University Press.

Κατηγορία:Βασίλισσες της Σικελίας
Κατηγορία:Οίκος της Βουργουνδίας
Αμπέλια Παρακαμπυλίων Αιτωλοακαρνανίας

Τα **Αμπέλια** Παρακαμπυλίων είναι ημιορεινό χωριό στην Περιφερειακή Ενότητα Αιτωλοακαρνανίας, το οποίο βρίσκεται βορειοανατολικά της τεχνητής λίμνης Καστρακίου σε απόσταση 33,5 χλμ. Β.-ΒΑ. από το Αγρίνιο. Αναφέρεται ως οικισμός για πρώτη φορά το 1928 να απογράφεται στην τότε κοινότητα κοινότητα Αγίου Βλασίου. Το 1946 με το ΦΕΚ 290Α - 26/09/1946 αποσπάται από την κοινότητα Αγίου Βλασίου και ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' μαζί με τις Αυλακιές, τα Δροσινιάτικα, την Κράψη, το Βαϊνάρι, τον Πλάτανο και τον Σταυρό αποτελούν την τοπική κοινότητα Αμπελίων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως κοινότητα έχει 241 κατοίκους, ενώ ως οικισμός 119. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 35,548 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μαρία Ιωαννίδου

Με την ονομασία **Μαρία Ιωαννίδου** αναφέρονται,
* Η Μαρία Ιωαννίδου (ηθοποιός), Ελληνίδα ηθοποιός και χορεύτρια.
* Η Μαρία Ιωαννήδου (συγγραφέας), Ελληνίδα συγγραφέας.
* Η Μαρία Ιωαννίδου (ποιήτρια), ποιήτρια γεννημένη  το 1956 στην Αθήνα.
* Η Μαρία Ιωαννίδου (πολιτικός μηχανικός), συμμετείχε στις αναστηλωτικές επεμβάσεις των μνημείων της Ακρόπολης από το 1975.
Μουσταφά Σεντόπ

Ο **Μουσταφά Σεντόπ** (γεννημένος 6 Αυγούστου 1968) είναι ένας Τούρκος πολιτικός από το Κόμμα Δικαιοσύνης και Ανάπτυξης (ΑΚΡ), ο οποίος έχει υπηρετήσει ως μέλος του Κοινοβουλίου για την τρίτη εκλογική περιφέρεια της Κωνσταντινούπολη από τις 12 Ιουνίου 2011. Εξελέγη για πρώτη φορά στη γενική εκλογή του 2011 και επανεξελέγη τον Ιούνιο του 2015. Από το 2012 μέχρι το 2015, διετέλεσε αναπληρωτής ηγέτης του AKP, υπεύθυνος για εκλογικές εκστρατείες.

Στις 24 Φεβρουαρίου 2019 εξελέγη 29ος Πρόεδρος της Μεγάλης Εθνοσυνέλευσης, μετά την παραίτηση του Μπιναλί Γιλντιρίμ, ο οποίος παραιτήθηκε από την εκστρατεία του για να εκλεγεί ως Δήμαρχος της Κωνσταντινούπολης στις τοπικές εκλογές του 2019.

## Πρόωρη ζωή και σταδιοδρομία
Ο Μουσταφά Σεντόπ γεννήθηκε στις 6 Αυγούστου 1968 στη Ραιδεστό σε οικογένεια αλβανικής καταγωγής. Αποφοίτησε από τη Νομική Σχολή του Πανεπιστημίου της Κωνσταντινούπολης και έλαβε μεταπτυχιακό δίπλωμα και διδακτορικό δίπλωμα στο δημόσιο δίκαιο στο Πανεπιστήμιο του Μαρμαρά. Το 1993 άρχισε να εργάζεται ως μέλος του διδακτικού προσωπικού στη Νομική Σχολή του Πανεπιστημίου του Μαρμαρά. Έγινε γιατρός, το 2002, ξεναγός το 2005 και καθηγητής το 2011. Έδωσε επίσης διαλέξεις στο Πανεπιστήμιο Φατίχ, στο Πανεπιστήμιο Μαλτεπέ, στο Πανεπιστήμιο Ισίκ, στο Πανεπιστήμιο Ντογούς και το πανεπιστήμιο Εμπορίου της Κωνσταντινούπολης . Έγινε Αντιπρύτανος του Πανεπιστημίου του Μαρμαρά, καθώς και μέλος του εκτελεστικού συμβουλίου τόσο του Διοικητικού Συμβουλίου όσο και του Εκτελεστικού Συμβουλίου. Διετέλεσε επίσης Πρόεδρος του Κέντρου Οικονομικών και Κοινωνικών Ερευνών Κωνσταντινούπολης . Είναι παντρεμένος με τέσσερα παιδιά.

## Πολιτική σταδιοδρομία
Ο Σεντόπ εξελέγη μέλος του κοινοβουλευτικού κόμματος του Κόμματος Δικαιοσύνης και Ανάπτυξης (ΑΚΡ) για την τρίτη εκλογική περιφέρεια της Κωνσταντινούπολης στις γενικές εκλογές του 2011 . Κατά τη διάρκεια του 4ου Τακτικού Συνεδρίου Κόμματος Δικαιοσύνης και Ανάπτυξης που πραγματοποιήθηκε στις 30 Σεπτεμβρίου 2012, εξελέγη στην Κεντρική Εκτελεστική Επιτροπή του κόμματος (MYK) και έγινε αναπληρωτής ηγέτης υπεύθυνος για την προεκλογική εκστρατεία.  Έχασε τη θέση του κατά τη διάρκεια του 5ου Τακτικού Συνεδρίου του Κόμματος Δικαιοσύνης και Ανάπτυξης τρία χρόνια αργότερα στις 12 Σεπτεμβρίου 2015.  Επανεκλέχθηκε ως βουλευτής στις γενικές εκλογές του Ιουνίου του 2015 .

## Παραπομπές


Κατηγορία:Τούρκοι πολιτικοί
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Βεατρίκη του Ρετέλ

Η **Βεατρίκη του Ρετέλ** (1130 - 30 Μαρτίου 1185) από τον Οίκο του Βιτρύ, ήταν Γαλλίδα ευγενής και βασίλισσα της Σικελίας ως τρίτη σύζυγος του Βασιλέως της Σικελίας Ρογήρου Β΄.

## Βιογραφία
Η Βεατρίκη του Ρετέλ ήταν η μεγαλύτερη κόρη του Γκυτιέ των Βιτρύ κόμη του Ρετέλ (1158 - 1171) και της Βεατρίκης του Ναμύρ, κόρης του Γοδεφρείδου Α΄ κόμη του Ναμύρ.

## Οικογένεια
Παντρεύτηκε τον βασιλιά της Σικελίας Ρογήρο Β΄ στον τρίτο του γάμο (1151), παρέμεινε βασίλισσα τρία χρόνια έως τον θάνατο του Ρογήρου (26 Φεβρουαρίου 1154). Η Βεατρίκη ήταν μόλις τρεις βδομάδες έγκυος όταν πέθανε ο σύζυγος της, η κόρη τους
* Κωνσταντία του Ωτβίλ γεννήθηκε τον επόμενο Νοέμβριο.

Η Βεατρίκη έζησε 31 χρόνια ακόμα μετά τον σύζυγό της, αλλά δεν υπάρχει καμιά πληροφορία ότι παντρεύτηκε ξανά. Η κόρη της Κωνσταντία κλείστηκε σε μοναστήρι ύστερα από προφητεία ότι *"ο γάμος της θα κατέστρεφε το βασίλειο"*, ελευθερώθηκε έναν χρόνο πριν τον θάνατο της μητέρας της (1184). Η Κωνσταντία Ωτβίλ έγινε Αυτοκράτειρα της Αγίας Ρωμαϊκής Αυτοκρατορίας (1191) και βασίλισσα της Σικελίας (1194).

## Παραπομπές
 		


## Πηγές
*Alio, Jacqueline (2018). Queens of Sicily 1061-1266. Trinacria Editions (Sicilian Medieval Studies).
*Houben, Hubert (2002). Roger II of Sicily: A Ruler Between East and West. Translated by Loud, G.A.; Loud, Diane. Cambridge University Press.
*Metcalfe, Alex (2009). Muslims of Medieval Italy. Edinburgh University Press.
*Schipa, Michaelangelo (1957). "Italy and Sicily under Frederick II". In Tanner, J.R.; Previté-Orton, C. W.; Brooke, Z.N. (eds.). The Cambridge Medieval History. Vol. IV. Cambridge University Press.
*Stürner, Wolfgang (1992). Friedrich II.: Die Königsherrschaft in Sizilien und Deutschland 1194-1220. Wissenschaftliche Buchgesellschaft.
*Ullmann, Walter (2003). A Short History of the Papacy in the Middle Ages. Routledge.

Κατηγορία:Βασίλισσες της Σικελίας
Κατηγορία:Οίκος του Βιτρύ
Σοφία της Λιθουανίας

H **Σοφία**, ρωσ. София (1371 - 1453) από τον Οίκο των Γκεντιμινιδών ήταν κόρη του μεγάλου δούκα της Λιθουανίας και με τον γάμο της έγινε μεγάλη πριγκίπισσα της Μόσχας.

## Βιογραφία
Ήταν το μόνο τέκνο του Βυτάουτας μεγάλου δούκα της Λιθουανίας και της πρώτης συζύγου του Άννας, κόρης του Σβιατοσλάβ Δ΄ του Σμολένσκ.

## Οικογένεια
Παντρεύτηκε το 1391 τον Βασίλειο Α΄ μεγάλο πρίγκιπα της Μόσχας και είχε τέκνα:
* Άννα 1393-1417, παντρεύτηκε τον Ιωάννη Η΄ Παλαιολόγο Αυτοκράτορα των Ρωμαίων.
* Ιβάν 1396-1417, νυμφεύτηκε μία κόρη του Βλαντιμίροβιτς του Προνσκ.
* Αναστασία απεβ. 1470, παντρεύτηκε τον Αλέξανδρο πρίγκιπα του Κιέβου, γιο του Βλαντίμιρ Ολγκερντόβιτς πρίγκιπα του Κιέβου, γιου του Αλγκίρντας.
* Βασιλίσα, παντρεύτηκε πρώτα τον Αλέξανδρο Ιβάνοβιτς *Μπρούκχατυ*, πρίγκιπα του Σούζνατλ και μετά του Aλεξάνδρου Ντανίλοβιτς *Βζετένι* πρίγκιπα του Σούζνταλ
* Μαρίας, παντρεύτηκε τον Γιούρι, γιο του Πατρίκας πρίγκιπα του Στάρομπουντ (γιου του Ναριμάντας).
* Βασίλειος Β΄ 1415-1462, μεγάλος πρίγκιπας της Μόσχας.

## Πρόγονοι

## Παραπομπές


## Πηγές
* Baranauskas, Tomas (2010-10-24). "Vytauto Didžiojo mirties 580-osioms metinėms" (in Lithuanian). Istorija.net. Retrieved 2010-10-26.

Κατηγορία:Λιθουανοί ευγενείς
Κατηγορία:Οίκος των Γιαγκελλόνων
Αλεξάνδρα Βελυαμίνοβα

Η **Αλεξάνδρα Βασίλιεβνα**, ρωσ. Александра Ивановна (απεβ. 26 Δεκεμβρίου 1364) από τον Οίκο των Βελυαμίνοβ ήταν κόρη του επάρχου (δημάρχου) της Μόσχας και με τον γάμο της έγινε μεγάλη πριγκίπισσα της Μόσχας.

## Βιογραφία
Ήταν κόρη του Βασίλυ Βελυαμίνοβ, επάρχου (δημάρχου) της Μόσχας.

## Οικογένεια
Παντρεύτηκε τον Ιβάν Β΄ μεγάλο πρίγκιπα της Μόσχας και είχε τέκνα:
* Ντμίτρι Ντονσκόι 1350-1389, μέγας πρίγκιπας της Μόσχας.
* (Λιούμπα) Άννα, παντρεύτηκε τον Ντμίτρι Μικαήλοβιτς πρίγκιπα της Βολυνίας, γιο του Καριγιότας.
* Ιβάν, πρίγκιπας του Ζβενίγκοροντ (π.1356-1364).
* Μαρία.

## Παραπομπές


## Πηγές
* Janet Martin (1995). Medieval Russia, 980–1584. Cambridge University Press. ISBN 0-521-36832-4.
* Alfred Rambaud, Edgar Saltus (1902). Russia. P. F. Collier & Son. pp. 146, 147.

## Εξωτερικοί σύνδεσμοι
* 

Κατηγορία:Ρώσοι ευγενείς
Οικονομία του Παντζάμπ (Ινδία)

Σύμφωνα με τον Παγκόσμιο Δείκτη Πείνας, η ινδική πολιτεία Παντζάμπ έχει το χαμηλότερο επίπεδο πείνας στην Ινδία. Κάτω από το ένα τέταρτο των παιδιών της πολιτείας είναι ελλιποβαρή.

Το Παντζάμπ έχει σχετικά ανεπτυγμένη υποδομή και εκτεταμένο δίκτυο οδικών, σιδηροδρομικών, αεροπορικών και ποτάμιων συγκοινωνιών στην πολιτεία. Επίσης το ποσοστό φτώχειας στο Παντζάμπ είναι ένα από τα χαμηλότερα της χώρας, καθώς ήταν μόνο 8% το 2012. Το Παντζάμπ έχει αναπτυχθεί γρήγορα αλλά από το 2005 και έπειτα η ανάπτυξη της πολιτείας είναι κάτω του εθνικού μέσου όρου.

Το Παντζάμπ κέρδισε το βραβείο της καλύτερης πολιτειακής απόδοσης, σύμφωνα με στατιστικά στοιχεία που συνέλεξε η ινδική κυβέρνηση. Το 2012, η πολιτεία ήταν ένας από τους μεγαλύτερους αποδέκτες εμβασμάτων, τα οποία έφταναν τα 66.13 δισεκατομμύρια δολάρια για το 2012, πίσω από την Κεράλα και το Ταμίλ Ναντού.

## Παραπομπές


Κατηγορία:Παντζάμπ (Ινδία)
Ουαρίς Σαχ

Ο **Ουαρίς Σαχ** ( (σαχμούχι),  (γκουρμούχι), 1722–1798) ήταν Παντζάμπι ποιητής Σούφι, της σχολής Τσίστι, γνωστός για τη συμβολή του στη Παντζάμπι λογοτεχνία.

## Ιστορικό
Ο Ουαρίς Σαχ γεννήθηκε στη Τζαντιάλα Σερ Χαν του Παντζάμπ,  στο σημερινό Πακιστάν, σε μια φημισμένη οικογένεια Σαγίντ και ήταν απόγονος του Σαγίντ Μουχάμαντ Αλ-Μακί μέσω του γιου του Σαγίντ Μπαντρουντίν. Το όνομα του πατέρα του ήταν Γκουλσέρ Σαχ και το όνομα της μητέρας ήταν Καμάλ Μπανού. Οι γονείς του Ουαρίς λέγεται ότι είχαν πεθάνει όταν ήταν νέος. Ο Ουαρίς πέρασε χρόνια αναζητώντας τον τέλειο πνευματικό οδηγό. Ο Ουαρίς Σάχ είπε ότι ήταν μαθητής ενός ουστάντ από το Κασούρ, του Χαφίζ Γουλάμ Μουρτάζα από τον οποίο έλαβε την εκπαίδευσή του. Αφού ολοκλήρωσε την εκπαίδευσή του, ο Ουαρίς μετακόμισε στο Μάλκα Χανς, ένα χωριό δώδεκα χιλιόμετρα βόρεια του Πακπατάν. Εδώ κατοικούσε σε ένα μικρό δωμάτιο, δίπλα σε ένα ιστορικό τζαμί που σήμερα ονομάζεται Μασίντ Ουαρίς Σαχ, μέχρι το θάνατό του.  Άλλοι ποιητές πρόσθεσαν αργότερα τους δικούς τους στίχους στο Κισσά Ουαρίς Σαχ σε όλη την ιστορία. Εκτιμάται ότι υπάρχουν 11069 πλαστοί  στίχοι στο κοινώς διαθέσιμο Κισσά Ουαρίς Σαχ. Ένα από τα παλαιότερα και ακριβέστερα αντίγραφα του Κισσά Ουαρίς Σαχ που εκδόθηκε από τον Κρίπα Ραμ  το 1916 είναι διαθέσιμο στη Δημόσια Βιβλιοθήκη Παντζάμπ στη Λαχόρη .

## Έργα
Ο Ουαρίς Σαχ είναι κυρίως γνωστός ως συγγραφέας του *[[Χηρ Ραντσά]]*.

### Παραδείγματα
Πολλοί στίχοι του Ουαρίς χρησιμοποιούνται ευρέως στο Παντζάμπ σε ηθικό πλαίσιο, για παράδειγμα:

* «Ένας άνθρωπος δεν εγκαταλείπει ποτέ τις συνήθειες του, έστω κι αν έχει γίνει κομμάτια»
* «Ο Ουαρίς λέει ότι γυναίκα, επαίτης, σπαθί και άλογο, αυτά τα τέσσερα δεν είναι ποτέ φίλοι κάποιου»
* «Είναι πέρα από τη σοφία του φακίρη Ουαρίς Σαχ (για να γράψει αυτόν τον στίχο), (αλλά) αυτά τα μαθήματα διδάσκονται από την αγάπη»
* «Όλη αυτή η αναφορά είναι για την συνάντηση της Ψυχής με το Θείο, τον Αγαπημένο που έχει επινοηθεί με μεγάλη φρόνηση»

## Απεικόνιση στα ΜΜΕ
Η ζωή του Ουαρίς Σαχ έχει παρουσιαστεί σε Παντζάμπι κινηματογραφικές ταινίες. Μια πακιστανική ταινία με τίτλο *Ουαρίς Σαχ* του 1964 είχε τον Ιναίτ Χουσαΐν Βαττί στον πρωταγωνιστικό ρόλο. Μια άλλη ταινία για τη ζωή του Ουαρίς Σαχ, *Waris Shah: Ο Ishq Daa Waaris* προβλήθηκε στην Ινδία το 2006 με τον Γκουρντάς Μαν ως Ουαρίς Σαχ.

## Παραπομπές


Κατηγορία:Σουφισμός
Μαρία του Μπορόβσκ

Η **Μαρία Γιαροσλάβνα**, ρωσ. (Мария Ярославна (1418 - 1484) από τον Οίκο του Μπορόβσκ ήταν κόρη του πρίγκιπα του Μαλογιαροσλάβετς και με τον γάμο της έγινε μεγάλη πριγκίπισσα της Μόσχας.

## Βιογραφία
Ήταν κόρη του Γιαροσλάβ Βλαντιμίροβιτς πρίγκιπα του Μαλογιαροσλάβετς (γιου του Βλαντίμιρ του ''Τολμηρού'' πρίγκιπα του Σερπούχοφ) και της Μαρίας, εγγονής του Φιοντόρ Κόσκα βογιάρου στη Δούμα επί Ντμίτρι Ντονσκόι και Βασιλείου Α΄.

## Οικογένεια
Παντρεύτηκε τον Βασίλειο Β΄ μεγάλο πρίγκιπα της Μόσχας και είχε τέκνα:
* Ιβάν Γ΄ 1440-1505, μεγάλος πρίγκιπας της Μόσχας. Νυμφεύτηκε πρώτα τη Μαρία του Τβερ και μετά τη Ζωή Σοφία Παλαιολογίνα, κόρη του Θωμά δεσπότη του Μωρέως.
* Άννα 1451-1501, παντρεύτηκε τον Βασίλι Ιβάνοβιτς μεγάλο πρίγκιπα του Ρυαζάν.
* Αντρέι Μπολσόι 1446-1493, πρίγκιπας του Ούγκλιτς, Ζβενίγκοροντ, Μπεζέτσκ.
* Αντρέι Μενσόι.

## Παραπομπές


## Πηγές
* Bain, Robert Nisbet (1911). "Basil s.v. Basil II." . In Chisholm, Hugh (ed.). Encyclopædia Britannica. 3 (11th ed.). Cambridge University Press. p. 468.

Κατηγορία:Ρώσοι ευγενείς
Ευδοξία της Μόσχας

H **Ευδοξία Ντμιτρίεβνα**, ρωσικά: Евдокия Дмитриевна (1353 - 1407) από τον Οίκο των Ρουρικιδών ήταν κόρη του μεγάλου πρίγκιπα του Σούζνταλ και με τον γάμο της έγινε μεγάλη πριγκίπισσα της Μόσχας.

## Βιογραφία
Ήταν η μόνη κόρη του Ντμίτρι μεγάλου πρίγκιπα του Σούζνταλ & Νίζνι Νόβγκοροντ και της Βασιλίσας του Ροστόβ, κόρης του Κονσταντίν Βασίλιεβιτς, πρίγκιπα του Ροστόβ.

## Οικογένεια
Παντρεύτηκε το 1366 τον 4ο εξάδελφό της Ντμίτρι Ντονσκόι μέγα πρίγκιπα της Μόσχας και είχε τέκνα:
* Βασίλι Α΄ 1371-1425, μεγάλος πρίγκιπας της Μόσχας.
* Σοφία, παντρεύτηκε τον Φιοντόρ Ολεγκόβιτς πρίγκιπα τού Ριαζάν.
* Γιούρι 1374-1434, δούκας του Ζβενίγκοροντ και της Γαλικίας, διεκδίκησε το πριγκιπάτο της Μόσχας από τον ανιψιό του Βασίλι Β΄ προκαλώντας εμφύλιο.
* Μαρία απεβ. 1399, παντρεύτηκε τον Λενγκβένις πρίγκιπα τού Νόβγκοροντ, γιο τού Αλγκίρντας.
* Αναστασία, παντρεύτηκε τον Ιβάν Βσεβολόντοβιτς πρίγκιπα τού Κολμ.
* Συμεών απεβ. 1379.
* Ιβάν απεβ. 1393.
* Αντρέι 1382-1432, πρίγκιπας τού Μοζαΐσκ.
* Πιότρ 1385-1428, πρίγκιπας τού Ντμιτρόβ.
* Άννα γενν. 1387, παντρεύτηκε τον Γιούρι, γιο τού Πατρίκας πρίγκιπα τού Σταρόμπουντ (μάλλον γιο τού Ναριμάντας πρίγκιπα τού Πολότσκ και ίσως της Μαρίας Παλαιολογίνας, νόθης κόρης τού Ανδρόνικου Β΄). 
* Κωνσταντίν 1389-1433, πρίγκιπας τού Πσκοβ.

## Παραπομπές


## Πηγές
* Cawley, Charles, Her listing, along with her husband, ., Medieval Lands database, Foundation for Medieval Genealogy

## Εξωτερικοί σύνδεσμοι
* 

Κατηγορία:Ρουρικίδες